अविनाश के फैमिली को मारने और रेप की धमकी; एक्टर की तरफ से जारी हुआ स्टेटमेंट
बिग बॉस OTT में इन दिनों जमकर बवाल देखने को मिल रहा है। शो में वाइल्ड कार्ड एंट्री लेने वाले कंटेस्टेंट एल्विश यादव और अविनाश सचदेव की बीच भारी नोकझोंक हो गई। एल्विश के फैंस ने अविनाश को सोशल मीडिया पर उल्टा सीधा कहना शुरू
बिग बॉस OTT में इन दिनों जमकर बवाल देखने को मिल रहा है। शो में वाइल्ड कार्ड एंट्री लेने वाले कंटेस्टेंट एल्विश यादव और अविनाश सचदेव की बीच भारी नोकझोंक हो गई। एल्विश के फैंस ने अविनाश को सोशल मीडिया पर उल्टा-सीधा कहना शुरू कर दिया। यहां तक की रेप और मारने तक की धमकी दी गई है।
अब अविनाश की तरफ से स्टेटमेंट जारी किया गया है। स्टेटमेंट में कहा गया है कि एक गेम को गेम की तरह लेना चाहिए। आप अपने चहेते कंटेस्टेंट को सपोर्ट कर सकते हैं, लेकिन सपोर्ट करने के नाम पर बाउंड्री नहीं लांघ सकते।
अविनाश की टीम ने इस स्टेटमेंट के साथ मुंबई साइबर क्राइम और शो के होस्ट सलमान खान को भी टैग किया है।
अविनाश की तरफ से क्या कहा गया..पहले पूरा पढ़िए
किसी को आइडल मानना ​​बहुत अच्छी बात है, लेकिन कोई नहीं चाहेगा कि उसके फॉलोवर्स हेट और निगेटिविटी फैलाएं। इन तथाकथित प्रशंसकों ने सभी सीमाओं को लांघ दिया है। अविनाश के सभी नजदीकी लोगों को बेतुकी बातें बोली जा रही हैं।
रेप और मारने की धमकी दी जा रही है। एक गेम को गेम की तरह लेना चाहिए। एक साफ सुथरा आदमी इस बात को समझ सकता है। हम जानते हैं कि सोशल मीडिया पर लोगों को आजादी है कि वो अपना ओपिनियन रख सकें। लेकिन ये सब नॉर्मल नहीं है। इसे टॉक्सिसिटी कहते हैं। ये इमोशनल और मेंटल हैरेसमेंट है।
हमें पता है कि जब भी आपका आइडल घर से बाहर आएगा। ये सब देख कर उसे खुद अच्छा नहीं लगेगा। वो जब देखेगा कि उसके फैंस सपोर्ट के नाम पर किसी के लिए इतना गंदा सोच सकते हैं तो वो खुद काफी निराश होगा।
अविनाश की टीम ने इस स्टेटमेंट के साथ एक वीडियो भी शेयर किया है। उन्होंने मुंबई साइबर क्राइम और शो के होस्ट सलमान खान को टैग भी किया है।
एल्विश और अविनाश के बीच हुई थी लड़ाई
बिग बॉस एक ऐसा शो है, जहां कंटेस्टेंट एक दूसरे को नीचा दिखाने का कोई मौका नहीं छोड़ते। शो में हमेशा लड़ाई-झगड़ा देखने को मिलता है। हालांकि कभी-कभार लड़ाई गंभीर हो जाती है। इसका प्रभाव शो के बाहर भी दिखाई देता है।
अपने फेवरेट कंटेस्टेंट को सपोर्ट करने के लिए फैंस सोशल मीडिया पर एक दूसरे से उलझ जाते हैं। एल्विश जब से शो में आए हैं, अक्सर अविनाश से उलझ जा रहे हैं।
हाल के एपिसोड में एल्विश ने अविनाश को लेकर आपत्तिजनक कमेंट किया था। अविनाश इतना भड़क गए कि मामला हाथापाई तक आ गया था।
सलमान को कर चुके हैं रोस्ट, अब बिग बॉस के मेंबर हैं एल्विश
एल्विश यादव एक फेमस यूट्यूबर हैं। उनके 10 मिलियन से ज्यादा सब्सक्राइबर्स हैं। इंस्टाग्राम पर भी उनके 6 मिलियन फॉलोवर्स हैं। एल्विश गुरुग्राम के वजीराबाद गांव के रहने वाले हैं। वे सिर्फ 25 साल के हैं।
एल्विश अपने यूट्यूब चैनल पर बिग बॉस और सलमान खान को भी रोस्ट कर चुके हैं। बिग बॉस में एंट्री लेने के बाद उन्होंने सलमान खान की रोस्ट की हुई वीडियो अपने चैनल से हाइड कर दी है।